**Tárgyakon innen és túl: Design thinking/gondolkodás kezdőknek 2015-16. tanév**

**Koncepció: Szabó Eszter Ágnes**

(A „dizájnos”nem ugyanaz, mint a design! A design - mint környezettudatos rendszer - megismerése.)

1. **Környezetünk és tárgyai\_Rendszerezés**
2. **kedvenc tárgyunk**
* színe
* formája
* mérete
* története
* helye az életünkben
* helye a térben
1. **kedvenc terünk**
* térélmény
* játszótér
* közösségi tér
* természetes és mesterséges környezet
* tér definiálása: fényes, tágas, szűk, rendezett, tervezett, stb.

**Elméletben: blog vezetés, napló(vázlatfüzet/blackbook), tervezés, modellezés, műleírások, stb.**

**Gyakorlatban:DIY/ Do It Yourself: anyagkísérletek és minden, amit mi magunk el tudunk készíteni…**

1. **Funkció evolúció\_Tárgytervezés alapozás**
* növényi natúra rajzolás
* okos növények/funkcionalitás
* használhatóság
* modellezés: mintázás – gipszöntés, textilmodell, 3D modellezés és nyomtatás
1. **Okos gyerekek a városban**
* Fogalmazzuk meg, hogy mit szeretünk és mit nem a városban!
* Tervezzünk rendszert gyerekeknek: közlekedés, vásárlás, kultúra.
* Tervezzünk közösségi teret magunknak/ Smart kids
* Trend fogalma, alakítsunk ki gyerek trendeket/divatokat!
1. **Mikro és Makro\_ Kis ember a nagy tájban**
* ember és térábrázolás a művészettörténetben
* festészet, szobrászat, design, építészet fogalmak és a tér.
* kis és nagy tárgyak a térben – léptékek
* épített környezet
* külső és belső terek vizsgálata
* tárgyi struktúrák

anyagok: beton, műanyag, papír,

1. **Lokális és Globális\_szubkultúrák egymásra hatása**
* szokások
* hagyományok
* életmód és stílus
* reprezentáció
* kölcsönhatás
* hatásmechanizmus

helyi divat – iskolai, városi, országos, nemzetközi

1. **Anyagok és Műfajok**
2. **hagyományőrzés és folklór**
* tárgykultúra / népies-urbánus a XXI. században
* iparművészet
* nép iparművészet
* életmód
* hagyományos anyagok használata: kortárs nemez
1. **Modern, rendszerelvű tervezés, sorozatgyártás**
* 70-es évek /retro
* IKEA
* beton reneszánsz
* textilnyomtatás
1. **Kerámia és porcelán**
* funkció
* forma
* tervezés
* pozitív-negatív formák/ gipszöntés, modellezés
* elemi formák és funkciók/ edény tervezés
1. **Design és „techno”**
* techno, mint technológia
* 3D tervezés programozás nélkül
* 3D nyomtatás tollal és nyomtatóval.
* alkalmazás tervezés
* digitális vizuális kultúra
* audiovizuális tervezés /kép és hang DIY

A foglalkozások a design fogalom vizsgálata köré épülnek. Egy rendszerben tudjuk látni és értelmezni a környezetünket a benne megjelenő tárgyakkal.

**Hogy ez miért fontos?**

Régóta kulcsfogalom a környezetkultúrában a fenntarthatóság. Ennek egyik eleme a design, amely a tárgyak mögött megbúvó társadalmi, gazdasági, ökológiai rendszert jelenti, amelyben élünk. Milyen szerepe van a tervezésnek és gyártásnak a fogyasztói kultúrában? Kik és hol gyártották a ruháinkat, cipőinket, táskánkat? Miért lehet fontos, hogy mi magunk készítsünk magunknak tárgyakat olyan anyagokból, amiket a környezetünkben találunk és főleg meg tudjuk-e csinálni? A válasz feltehetően IGEN!

**Miért érdekelheti a diákokat?**

Sokan szeretnének művészeti felsőoktatási intézménybe jelentkezni, amihez felvételi előkészítőként is működhet egy középiskolai design kurzus. A fent felsorolt tematikák a legaktuálisabb képzőművészeti és designelméleti folyamatokhoz igazodva ismertetik meg a diákokat a design gondolkodás alapjaival. A „design thinking” egy közösségi alkotói folyamat, amely alkalmas arra, hogy minél kreatívabban alakítsuk a környezetünket. Ennek részei a konkrét problémák megoldásának lehetőségein túl, a tervezés és közös gondolkodás, a kísérletezés, a kivitelezés és a visszacsatolás, vagyis a folyamat ellenőrzése, stb. Ez segíti a kreatív, alkotói folyamatokat, emellett az ismerkedés és munka a különböző anyagokkal, valódi tartalommal tölti fel az alkotói módszert, amellyel használható dolgokat/tárgyakat tervezünk és készítünk.